title: Iparralde
text: L'Iparralde (rechión d'o norte en basco) u País Basco francés (Pays Basque en francés), tamién dito a sobén País Basco continental, ye una rechión d'o sud de Francia, integrata en o departamento d'os Pireneus Atlanticos.
  
  En Francia no tien una unidat administrativa anque sí ye una rechión historico-cultural reconoixita; as tres provincias u territorios que a composan son Labort (Labourd en francés), Ultrapuertos (Nafarroa Beherea, Behenafarroa en basco, Basse-Navarre en francés) y Sola (Zuberoa en basco, Soule en francés).
  
  O basco, no tien estatus oficial pero sí bell reconoiximiento, de modo que puede estudiar-se en a escuela y ser empledato como luenga segundaria por as institucions d'a zona.
  
  A ciudat más important ye Bayona (Baiona/Bayonne, l'antigua Lapurdum romana, d'an se derivan Labort, Lapurdi u Labourd), capital politica d'a suya subprefectura y economica d'una rechión más ampla, que abasta o País Basco francés y o sud d'as Landas. Atras localidatz importants son Biarritz (Miarritze u Biarritz en basco), Sant Chuan de Luz (Saint-Jean-de-Luz/Donibane Lohizune), Sant Chuan Piet de Puerto (San Jean de Pied de Port/Donibane Garazi), capital d'a Baixa Navarra, y Maule-Lextarre (Maule), capital de Sola.
  
  País Basco francés